section_heading: Y-DNK
paragraph_text: <nowiki>Najveća frekvencija R1a je nađena među Hrvatima Osijeka (39%){sfn|Battaglia et al.|2008}}, Žumberka</nowiki> i na sjevernim otocima Krku (37%) i Cresu (56,5%) gdje su slične i rezultatima drugih Slavena, poput Slovenaca, Čeha i Slovaka. Frekvencija je niža u Zadru (4%) i Dubrovniku (13,4%), kao i na južnim otocima Hvaru (8%), Visu (17%), Korčuli (20%) i Braču (25%) U BiH Hrvata, frekvencija je slična onoj drugih južnih Slavena (12%).<br> Haplogrupa R1b, koja se u Hrvatskoj nalazi u više podgrana, ima najveći postotak u Hrvata s Dugog Otoka (25%) i Krka (16,2%), u Žumberku je bila 11,3%, dok je na južnim otocima, gradu Dubrovniku (3,9%) i BiH Hrvatima jako rijetka (1-6%), dok u Osijeku nije uopće nađena.<br> Ove dvije haplogrupe (R1a i R1b) su povezane s indoeuropskim seobama iz Euroazije prije kojih 5 tisuća godina, pri čemu se R1a (uz I2a) posebno veže sa seobom Slavena. Njihove frekvencije obrnuto zrcale razmještaj haplogrupe I2a i najjače su u sjevernim, zapadnim i istočnim djelovima Hrvatske, čime pokazuju "efekt osnivača", odnosno doseljenje Hrvata kroz primarno te dvije haplogrupe (R1a i I2a). <br> R-M558 podgrana CTS1211 je također pronađena među mađarskim osvajačima što ukazuje na miješanje i asimilaciju Slavena i Hrvata među Mađarima.